open-index/open-wikipedia-markdown huggingface dataset:
צל כבד (סרט)

**צל כבד** הוא סרט דוקומנטרי ישראלי שיצר הבמאי עידו הר ויצא בשנת 2021. הסרט מספר את סיפורה של אולה קרבצ'נקו, שהתפרסמה בתקשורת בראשי התיבות א"ק לאחר שהוצגה כחשודה ברצח תאיר ראדה בסדרת הדוקו-פשע צל של אמת.

## על הסרט
אולה קרבצ'נקו בצל כבד, 2020|טקסט=אולה קרבצ'נקו בצל כבד, 2020|ממוזער
בפרק האחרון של הסדרה "צל של אמת", הוצגה עדותו של אדם שהזדהה בראשי התיבות א"ח, שהעיד שבת זוגו דאז, א"ק, התוודתה בפניו על תכנון וביצוע רצח הנערה תאיר ראדה בבית הספר "נופי גולן" בקצרין. בפרק הוצגו הדרכים שבהן עדותו של א"ח השתלבה בראיות הקיימות, ואיך הדבר יכול להוכיח שא"ק היא אכן הרוצחת. הסדרה ופרשת הרצח זכו לתשומת לב ציבורית רבה, ואולה קרבצ'נקו, היא א"ק, ספגה התנכלויות רבות שבעקבותיהן ירדה מהארץ ועברה להתגורר באוקראינה.

בסרט מוצג הסיפור מנקודת מבטה של קרבצ'נקו, שחשפה בו לראשונה בציבור את שמה המלא. הסרט מציג את התמודדותה של קרבצ'נקו עם סכיזופרניה, ואת מערכת היחסים המתעללת שהייתה לה עם בן זוגה לשעבר, א"ח (ששמו נחשף מאוחר יותר כאדיר חבני). מוצגים בסרט גם חייה באודסה שבאוקראינה לאחר שידור "צל של אמת", הצעה שקיבלה מיוצרי "צל של אמת" להתראיין לפרק נוסף בסדרה ולהציג את הצד שלה בסיפור, וביקורת על הדרך החד-צדדית שבה הוצגה הפרשה בסדרה.

## לאחר יציאת הסרט
לאחר יציאת הסרט, פתחה קרבצ'נקו קמפיין מימון המונים שנועד לגיוס כספים להוצאה לאור של ספר ילדים שכתבה ואיירה ולמאבק משפטי מול חבני ויוצרי צל אמת. ב-11 באוגוסט 2021, שלחה קרבצ'נקו התראה לפני תביעה בגין לשון הרע לירום הלוי, סניגורו של רומן זדורוב, שטען בכמה ראיונות בתקשורת שהיא הרוצחת.

## קישורים חיצוניים
* 

## הערות שוליים

קטגוריה:רצח תאיר ראדה
קטגוריה:סרטי 2021
קטגוריה:סרטים תיעודיים ישראליים
קטגוריה:סרטים ישראליים משנת 2021
קטגוריה:תאגיד השידור הישראלי: סרטים תיעודיים
אברדייר

**אברדייר** (באנגלית: **Aberdare**; בוולשית: **Aberdâr**; *אברדר*) היא עיירה באזור עמק קינון של ויילס. אוכלוסיית העיירה מונה 39,550 תושבים (נכון לאמצע שנת 2017). אברדייר ממקומת 6 קילומטרים מדרום-מערב למרת'ר טידוויל, 32 קילומטרים מצפון-מערב לקארדיף ו-35 קילומטרים מזרח-צפון לסוונסי. במהלך המאה ה-19 היא הפכה להתיישבות תעשייתית משגשגת, שהייתה בולטת גם בחיוניות חיי התרבות שלה וכמרכז פרסום חשוב.

## אטימולוגיה
משמעות השם אברדייר הוא "שפך נהר הדאר" (בוולשית: Afon Dâr) והעיירה קרויה כך משום מיקומה על מפגש הדאר עם נהר הקינון (וולשית: Afon Cynon) ליד אזור המכונה "Yr Ynys".

## היסטוריה
אברדייר הייתה קיימת עוד בימי הבניים, כנסיית "ג'ון הקדוש" בעיירה הוקמה בשנת 1189. ההתפתחות של אברדייר הייתה דווקא במאה ה-19 והתבססה על תעשיית הברזל שהתפתחה באזור (מפעל עבודות הברזל הראשון הוקם בשנת 1799) ועבודות פחם, במיוחד פחם אדים לייצוא לאחר 1836. הוקם ב-1811 סעיף של תעלת גלמורנשייר, ולאחר מכן, הוקמו רכבות אשר סיפקו גישה לנמלי דרום ויילס. במהלך המאה העשרים, תעשיית המתכות וכריית הפחם סביב העיירה דעכו משמעותית ונסגרו בהדרגה.

אברדייר כיום היא מרכז קניות ושירות מרכזי באזור עמק הקינון. התעשיות המודרניות כוללות ייצור כבלים ודלק ללא עשן, ובהירוואן מצפון מערב לעיירה, קיימת הנדסה קלה וייצור מוצרי חשמל. כמות האוכלוסייה ב-2001 הייתה 14,457 תושבים וב-2011 הייתה 14,506 תושבים.

## קישורים חיצוניים

* 

## הערות שוליים

קטגוריה:עיירות
קטגוריה:ויילס: עיירות
קטגוריה:רונד'ה קינון טב
יובל שמעוני (קצין)

**יובל שמעוני** (נולד ב-1972) הוא תת-אלוף במיל', משמש כממונה על הביטחון במערכת הביטחון (מלמ"ב). קודם לכן שירת כקצין מודיעין ראשי.

## ביוגרפיה
שמעוני התגייס לצה"ל בשנת 1991, כלוחם בסיירת גולני בתקופת רצועת הביטחון. לאחר פציעה עבר לאגף המודיעין.

ברבות השנים התקדם בסולם הדרגות, ושירת בתפקידי מחקר ושדה מרכזיים, בין היתר כראש ענף לבנון במלחמת לבנון השנייה, כקצין המודיעין של עוצבת הפלדה וכראש זירת הטרור (זיט"ר) בחטיבת המחקר בשנים 2011–2013.
בשנת 2013 מונה לקצין המודיעין של פיקוד הצפון בדרגת אלוף-משנה. בתקופה זו התמודד צה"ל עם פיגועי טרור בגבולות לבנון וסוריה ושמעוני היה בין יוזמי פרויקט "שכנות טובה" ומוביליו. בשנת 2017 הועלה לדרגת תת-אלוף ומונה לקצין המודיעין הראשי.

במהלך שירותו הצבאי זכה שמעוני באות מצטיין הרמטכ"ל (בשנת 2000) ובפרס ראש אגף המודיעין לחשיבה יצירתית לשנת 2007. הצוות הייעודי שהקים לחשיפת המנהרות של חזבאללה בגבולה הצפוני של ישראל זכה בפרס ביטחון ישראל לשנת 2019.

בינואר 2020 פורסם בתוכנית הטלוויזיה "עובדה" תחקיר שטען כי קצין ביחידה 504 התבקש על ידי מפקדים בכירים ביחידה לשלוח סוכן פלסטיני כדי לרכוש באחד הכפרים הפלסטיניים ביהודה ושומרון קופסאות טחינה לשימושו של שמעוני, תוך סיכון מבצעי מיותר. בעקבות הפרשה ננזף שמעוני על ידי הרמטכ"ל, אביב כוכבי.

באוגוסט 2020, בתום קדנציה בת שלוש שנים, סיים שמעוני את תפקידו כקצין המודיעין הראשי והשתחרר מצה"ל. לאחר שחרורו, הצטרף למכון למדיניות נגד טרור במרכז הבינתחומי הרצליה כעמית מחקר.

באוקטובר 2021 מונה לממונה על הביטחון במערכת הביטחון.

שמעוני הוא בעל תואר ראשון בהצטיינות יתרה בלימודי המזרח התיכון ומדעי המדינה מאוניברסיטת בר-אילן, ובעל שני תארים שניים בהצטיינות: האחד במינהל ציבורי (בתוכנית המנהלים) מאוניברסיטת תל אביב, והשני במדעי המדינה (ביטחון ואסטרטגיה) מאוניברסיטת חיפה במסגרת המכללה לביטחון לאומי.

## הערות שוליים

קטגוריה:קציני מודיעין של פיקוד הצפון
קטגוריה:קציני מודיעין ראשיים
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:הממונה על הביטחון במערכת הביטחון
קטגוריה:מעוטרי אות מצטיין הרמטכ"ל
קטגוריה:נושאי תפקיד רשמי במלחמת חרבות ברזל
קטגוריה:ישראלים שנולדו ב-1972
בומרנג (סרט, 2021)

**"בומרנג"** (**БУМЕРанг**) היא קומדיית פשע בבימויו של פיוטר בוסלוב עם דמיטרי נאגייב וטימופיי טריבונצב בתפקידים הראשיים. הסרט תוכנן לעלות לאקרנים ברוסיה ב-23 בספטמבר 2021. אך בעקבות הגבלות במסגרת המאבק במגפת הקורונה ברוסיה, יציאתו לאקרנים נדחתה ל-2 בדצמבר 2021.
## עלילה
הבעלים של עסק התרופות אדיק הוא איש עשיר שרגיל לשלוט בכל, אך לפתע נופל אמן מובטל על מכוניתו מגג גורד שחקים במוסקבה ומחליט להיפרד מהחיים. הנפילה מתבררת כ"לא מוצלחת" עבור המסכן וכעת הוא מחויב לפרוע את חובו לאדיק, אולם, לא דמיין שחייו יתהפכו במהרה.

## שחקנים ודמויות

## שיווק והפצה
טריילר לסרט הוצג לראשונה בפסטיבל הסרטים הקצרים בקלינינגרד באוגוסט 2019.

המפיץ המקורי של הסרט היה *Sony Pictures*, שתכננה להוציא אותו באפריל 2020. עם זאת, בשל מגפת הקורונה נדחה תאריך השחרור. בהמשך, המפיץ השתנה - כעת זו הייתה חברת הפצת הסרטים **וולגה**, שהודיעה באביב 2021 על תאריך יציאה חדש לסרט: 23 בספטמבר 2021. בנובמבר 2021 פורסם כי הסרט ייצא לאקרנים ב-2 בדצמבר 2021.

## קישורים חיצוניים

## הערות שוליים

קטגוריה:סרטי 2021
קטגוריה:סרטי קומדיה רוסיים
קטגוריה:סרטי דרמה קומית
קטגוריה:התאבדות בקולנוע
סקורפיון FV-101

ממוזער|הטנק הקל סקורפיון FV-101
**סקורפיון FV-101** (באנגלית: **FV101 Scorpion**) הוא טנק קל/רק"מ סיור בריטי. רכב זה הוא חלק ממשפחה של שבעה כלי רכב קרביים משוריינים: CVR (T), שמיוצר על ידי אלביס. הוא הוכנס לשירות בצבא הבריטי בשנת 1973 ויצא משירות בשנת 1994. מעל 3,000 טנקים כאלה יוצרו ושימשו ככלי סיור או טנק קל. הוא מחזיק בשיא העולם בתור הטנק המהיר ביותר שיוצר – ב-26 בינואר 2002 נרשם שיא של 82.23 קמ"ש במסלול הניסוי לרכב QinetiQ צ'רטסי, סארי.

## מפעילים
הטנק נכנס לשירות במספר רב של מדינות, ובהן מדינות שבהן פעילות של כלים כבדים כמו טנק מערכה אינו מתאים, או שאין ביכולת המדינה לממן כלים כבדים אלו.
### מפעילים נוכחיים
*  - 25 כלים (נרכשו מבלגיה)
*  - 16 כלים
*  - 80 כלים (נכון ל-1997)
*  - 19 כלים
*  - 15 כלים (שודרגו במנוע דיזל חדש)
*  - 16 כלים (נלקח מעיראק)
*  - 150 כלים (33 מהם שופרו עם תותח חדש)
*  - 90 כלים
*  - 120 כלים
*  - 41 כלים
*  - 100 כלים
*  - 40 כלים
*  - 76 כלים (חלקם עברו שיפורים)
*  - 12 כלים
*  - 78 כלים

### מפעילים לשעבר
*  - 1,500 כלים היו בשרות
*  - 701 כלים היו בשירות (25 מהם נמכרו לבונצוואנה)
* 
*  - בודדים שנתפסו במלחמת איראן-עיראק
*  - 26 כלים היו בשירות
*  - 16 כלים היו בשירות (בודדים נמכרו לצ'ילה)
*  - 14 כלים היו בשירות
*  - 26 כלים היו בשירות

## קישורים חיצוניים

* 

## הערות שוליים

קטגוריה:טנקים בריטיים
ברידג' (סטודיו)

**ברידג' בע"מ** (ביפנית: **株式会社 ブ リ ッ ジ**, הפבורן: קבושיקי-גאישה בוריג'י) הוא סטודיו אנימציה יפני, שהוקם בשנת 2007 על ידי אנשי צוות לשעבר מסאנרייז.

## פילמוגרפיה
### סדרת טלוויזיה
* מיטסודומו (2010)
* מיטסודומו זוריאוצו! (2011)
* Devil Survivor 2: האנימציה (2013)
* נובונגון (2014)
* פיירי טייל (2014–2019, פרקים 176–328, עם Pictures A-1 (כל הפרקים) וקלובר וורקס (סדרה שלישית))
* Seisen Cerberus: Ryūkoku no Fatalite (2016)
* Shōnen Ashibe (2016–2018, סדרות 1, 2 ו -3; עם סטודיו Husio (סדרה ראשונה ושנייה) וסטודיו Palette (סדרה שלישית))
* לב פורח (2016–2017, עם סרט DR)
* המלמד המלכותי (2017)
* קרב כרטיסים !! ואנגארד G: Z (2017–2018, עם OLM)
* שבע המידות השמימיות (2018)
* יו-גי-הו! SEVENS (2020–2022)
* ננה חסרת כישרונות (2020)
* שאמן קינג (2021–2022)
* יו-גי-הו! Go Rush!! (2022 – היום)

### OVA/ONA
* chigeki Sacchuu !! Hoihoi-san: Legacy (2012)
* סיינט סאייה:נשמת הזהב (2015, עם טואי אנימציה)
* אנימציה ניהון מיהוניצ'י: רגנרוק (2015, עם סטודיו קהארה)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אולפני הנפשה יפניים
קטגוריה:חברות יפניות
קטגוריה:חברות אנימה
ג'נט מקדונלד

**ג'נט מקדונלד** (**Jeanette MacDonald**;18 ביוני 1903 – 14 בינואר 1965) הייתה שחקנית קולנוע, טלוויזיה, תיאטרון וזמרת אמריקאית.

היא התפרסמה בעיקר בסרטים מוזיקליים בשנות ה-30 ושנות ה-40. כן הופיעה באופרה, רדיו ובסדרות טלוויזיה. למקדונלד הייתה השפעה על זמרות סופרנו רבות. היא שרה קטעי אופרה רבים בסרטיה.

## קורות חיים
מקדונלד נולדה בפילדלפיה, הצעירה מתוך שלוש בנות. אחותה הבכורה בלוסום רוק  הייתה גם שחקנית.

ב-1919 החלה להופיע בברודוויי בתחילה בשורת מקהלה ואחר כך בתפקידים ראשיים. הופיעה שם עד 1929 שאז הופיעה במחזמר "בום בום" בתפקיד ראשי עם צוות שחקנים שכלל את ארצ'י ליץ' שהפך אחר כך לקרי גרנט.

ב-1929 החלה להופיע בסרטים שרובם היו סרטים מוזיקליים לצידם של מוריס שבלייה וקרי גרנט.

היא התפרסמה בעיקר בשמונה סרטים מוזיקליים רומנטיים בהם הופיעה לצידו של נלסון אדי . סרטים שהיו הצלחה מסחרית ואמנותית.

מבין הסרטים האלה זכון במיוחד "קרה זה בחודש מאי" ("Maytime") ובו השיר "Will You Remember" שהפך לסימן ההיכר של הצמד הזה.

ב-1948 הופיעה בסרט המוזיקלי "שלוש בנות נועזות" לצידם של חוסה איטורבי וג'יין פאוול.

בין מקדונלד ואדי היה קשר אהבה ממושך אף על פי שהייתה נשואה לשחקן גין ריינולדס מ-1937 עד למותה.

סרטה האחרון היה "השמש העולה" מ-1949 אך היא המשיכה להופיעה באופרה, מחזות זמר, רדיו וטלוויזיה.

היא הקליטה שירים רבים וזכתה בשלוש פרסי "תקליט הזהב".

מקדולד סבלה שנים רבות ממחלת לב ומתה בביתה ביוסטון מאי ספיקת לב בגיל 61.

## פילמוגרפיה חלקית
* "מצעד האהבה" - (1929), עם מוריס שבלייה
* "האלמנה העליזה" - (1934), עם מוריס שבלייה
* "מרייטה השובבה" - (1935), עם נלסון אדי
* "סן פרנסיסקו" - (1936), עם קלרק גייבל
* "רוז מרי" - (1936), עם נלסון אדי
* "היה זה בחודש מאי" (1937), עם נלסון אדי
* "Sweethearts" (1938) עם נלסון אדי
* "נישאתי למלאך" - (1938), עם נלסון אדי
* "The Girl of the Golden West" - (1938), עם נלסון אדי
* "סרנדת ברודוויי" - (1939)
* שלוש בנות נועזות - (1948), עם חוסה איטורבי
* "השמש עולה" - (1949), עם לויד נולן

## קישורים חיצוניים

* ג'נט מקדונלד שרה אריה מ"מאדם באטרפליי" בסרטה האחרון "השמש עולה" (1949)
* ג'נט מקדולנד ונלסון אדי שרים "Will You Remember", באתר יוטיוב
* ג'נט מקדונלד, באתר find a grave
* ג'נט מקדונלד, באתר Internet Broadway Database
* ג'נט מקדונלד, באתר TCM
* 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זמרות אופרה אמריקאיות
קטגוריה:זמרות סופרן אמריקאיות
קטגוריה:שחקני קולנוע וטלוויזיה אמריקאים
קטגוריה:זמרי אופרה אמריקאים
קטגוריה:אמריקאים שנולדו ב-1903
קטגוריה:אמריקאיות שנולדו ב-1903
קטגוריה:אמריקאים שנפטרו ב-1965
קטגוריה:אמריקאיות שנפטרו ב-1965
מקס פארק

**מקס פארק** (באנגלית: **Max Park**; נולד ב-28 בנובמבר 2001) הוא ספידקיובר אמריקאי ממוצא קוריאני. הוא אלוף עולם ושיאן עולם.

## ביוגרפיה
פארק נולד וגדל בסריטוס, קליפורניה, לשוואן ומיקי פארק. כשהיה בן שנתיים הוא אובחן כאוטיסט והרופאים אמרו שהוא יצטרך עזרה לשארית חייו. היו לו קשיים במוטוריקה עדינה, והקובייה ההונגרית עזרה לו לשלוט בהם. כשהיה בן 10, הוא החל להתחרות בתחרויות ספידקיובינג, וכבר בתחרות השנייה שלו זכה במקום הראשון במקצה 6X6. פארק ופליקס זמדגס היו המוקד של הסרט התיעודי "הספיד-קיוברים" של נטפליקס המתאר את הישגיהם בעולם הספידקיובינג, החברות בינם והתחרותיות בינם.

### שיאן עולם
בתחרות שנערכה באפריל 2017 קבע פארק שיא עולם בממוצע מ-5 פתירות של 6.39 שניות. הוא היה הספידקיובר היחיד ששבר את השיא של פליקס זמדגס מאוסטרליה מאז ספטמבר 2009. השיא נשבר בנובמבר 2019 על ידי פליקס זמדגס, ולאחר מכן בשנת 2021 על ידי רויהאנג שו מסין.

ב-11 ביוני 2023 שבר את שיא העולם בפתרון קובייה הונגרית כאשר קבע תוצאה של 3.134 שניות.

במהלך הקריירה שלו הוא זכה ב-297 תארים באירועים שונים.

## שיאיו העולמים כיום
השיאים מעודכנים נכון ל-24 ביולי 2023
* 3X3X3 פתירה בודדת - 3.13 שניות
* 4X4X4 פתירה בודדת - 16.79 שניות
* 4X4X4 ממוצע - 19.38 שניות
* 5X5X5 פתירה בודדת - 33.02 שניות
* 5X5X5 ממוצע - 36.46 שניות
* 6X6X6 פתירה בודדת - 59.74 שניות
* 6X6X6 ממוצע - 1:08.56 שניות
* 7X7X7 פתירה בודדת - 1:35.35 שניות
* 7X7X7 ממוצע - 1:42.12 שניות
* 3X3X3 פתירה ביד אחת - 6.20 שניות

## קישורים חיצוניים

* 
* 
* 

## הערות שוליים

קטגוריה:ספידקיוברים
קטגוריה:אוטיסטים אמריקאים
קטגוריה:אמריקאים שנולדו ב-2001
אנסון בון

**אנסון בון** (באנגלית: **Anson Boon**, נולד 15 בפברואר 2000) הוא שחקן קולנוע וטלוויזיה אנגלי, מוכר בשל השתתפותו בסרט "מלתעות האימה", בסרט המלחמה של סם מנדס "1917" ובסדרה של נטפליקס "המובסים".

## ביוגרפיה
אנסון בון נולד ב קיימברידג'שייר.

## קריירה
בתחילה שיחק בתפקידי אורח בסדרות טלוויזיה כגון "All at Sea", "המפקח מורס" ובתפקידי משנה בסרט האימה מלתעות האימה, ו1917 שבוים על ידי סם מנדס, שיצאו בשנת 2019. בגיל 19 ערך בון את הופעת הבכורה שלו בתיאטרון הלאומי המלכותי בלונדון בתפקיד מאסטר הרולד בהצגה "מאסטר הרולד ... והבנים", בבימויו של רוי אלכסנדר וייס.  הוא קיבל את התפקיד לאחר אודישן ללא הכשרת תיאטרון או משחק קודם.

בדרמה הקולנועית של ג'וליאן ג'ראולד "Sulphur And White", שיצאה בתחילת מרץ 2020, גילם את הגיבור דייוויד טייט כנער. באותה שנה שיחק גם בסרט "The Winter Lake".

המגזין Screen International, בחר בבון כאחד מ"כוכבי המחר "בבריטניה ובאירלנד לשנת 2019.

בשנת 2020 שיחק בסדרת הטלוויזיה "המובסים", בהפקת נטפליקס. בון גילם את מוריץ הצעיר, אותו מגלם בבגרותו לוגאן מרשל-גרין.

בשנת 2021 לוהק לתפקיד ג'וני רוטן סולן להקת סקס פיסטולס לשעבר, במיני סדרה העתידית פיסטול.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-2000
יתרון מדינת הבית

**יתרון מדינת הבית** (באנגלית: **Home state advantage**) הוא מושג בפוליטיקה של ארצות הברית המתייחס במיוחד לבחירות לנשיאות ארצות הברית. עיקרון זה מניח שמועמד לנשיאות ארצות הברית יזכה בשיעור קולות גבוה יותר במדינת הבית שלו בהשוואה למדינות אחרות עם פרופיל אוכלוסייה דומה.

ההגדרה של "מדינת הבית" עשויה להיות מורכבת לעיתים, למשל כאשר המועמד נולד וגדל במדינה אחת אך השיג הצלחה פוליטית במדינה אחרת או במקרים שבהם מועמד זכה להכרה פוליטית במספר מדינות לפני שהגיש את מועמדותו לנשיאות ארצות הברית.

בעוד שמועמדים רבים ניצחו בבחירות לנשיאות למרות שלא זכו לרוב במדינת הולדתם, ארבעה נשיאים בלבד (ג'יימס פולק, וודרו וילסון, ריצ'רד ניקסון ודונלד טראמפ) ניצחו בבחירות לנשיאות למרות שלא זכו לרוב קולות במדינות מגוריהם. פולק הוא הנשיא הנבחר היחיד שלא זכה לרוב קולות לא במדינת הולדת (קרוליינה הצפונית) ולא במדינת מגוריו בזמן מערכת הבחירות (טנסי). באופן דומה, מועמדים רבים לנשיאות הפסידו בבחירות למרות שזכו לרוב קולות במדינת הבית שלהם, לדוגמה וולטר מונדייל שהתמודד מול רונלד רייגן בבחירות 1984, הפסיד ב־49 מדינות וניצח אך ורק במדינת הבית שלו, מינסוטה. לעומת זאת, המועמד אל גור לא גרף את רוב הקולות בבחירות 2000 במדינת הבית שלו – טנסי (שאותה ייצגו הן גור והן אביו בסנאט של ארצות הברית) – והיה למועמד הבולט הראשון לנשיאות שלא זכה ברוב הקולות במדינת הבית שלו מאז שהפסיד ג'ורג' מקגוורן במדינת הבית שלו, דרום דקוטה, בבחירות 1972.

## הערות שוליים

קטגוריה:ארצות הברית: פוליטיקה
קטגוריה:ביטויים ומושגים פוליטיים אמריקאיים
טיסמוגיורוש

**טיסמוגיורוש** (בהונגרית: **Tiszamogyorós**) הוא כפר על גדות נהר הטיסה במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית טיסמוגיורוש קטנה עם השנים. כך, בשנת 1990 היו בכפר 693 תושבים ובשנת 2020 רק 802 תושבים.

הכפר ואזורו מיושבים לסירוגין מאז המאה ה-13.

## יהודי טיסמוגיורוש
יהודים חיו בטיסמוגיורוש במאה ה-18 ובמאה ה-19. החל משנת 1867 הייתה הקהילה כפופה לקהילת מאנדוק, בשנת 1944 נרצחו יהודים רבים מהכפר בשואת יהודי הונגריה

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
דאפאונג

**דאפאונג** (בצרפתית: **Dapaong**) היא עיר בצפון טוגו ובירת מחוז סאוואן.

על פי מפקד האוכלוסין לשנת 2016, מתגוררים בעיר 64,800 תושבים. העיר ממוקמת 638 קילומטרים צפונית לבירה לומה, ליד הגבול עם בורקינה פאסו.

גובהה של העיר הוא 306 מטרים מעל פני הים.

החשמל בעיר מסופק מסכר אקוסומבו, אולם היא נתקלת בקשיים גדולים בתברואת המים ובבריאות הציבור.

כל בתי הספר בעיר הם בתי ספר ציבוריים.

בעיר נמצא נמל התעופה ג'נגו.

מועדון הכדורגל של העיר משחק באליפות טוגו בכדורגל.

## כלכלה
לדאפאונג יש תפקיד אסטרטגי חשוב במסחר של מערב אפריקה, מכיוון שהיא נמצאת באזור בו מעבירים סחורות רבות לבורקינה פאסו, ניז'ר ובנין. המרכז הכלכלי של העיר הוא שוק עם חנויות שונות המוכרות בעיקר בדים, דוחן וכבשים. מקורות ההכנסה העיקריים בעיר הם ממסחר, בעלי חיים וחקלאות (בעיקר כותנה, דוחן, תירס, עגבניות וג'טרופה). מאז שנות האלפיים, גידול העגבניות התעצם, עקב הגדלת ייצוא העגבניות ללומה.

## אוכלוסייה

גילם של רוב מכריע מהתושבים בעיר הוא מתחת ל-20.

נכון לשנת 2010, העיר היא העיר השישית בגודלה בטוגו, מבחינת אוכלוסייה.

משנת 1981, אחוז העלייה השנתי הוא 3.81%.

## ערים תאומות
* 

## קישורים חיצוניים

## הערות שוליים

קטגוריה:טוגו: ערים
טיסבזדד

**טיסבזדד** (בהונגרית: **Tiszabezdéd**) הוא כפר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית טיסבזדד קטנה עם השנים. כך, בשנת 1990 חיו בכפר 1,827 תושבים ובשנת 2020 חיו בו רק 1,725 תושבים.

הכפר היה מיושב לסירוגין מהמאה ה-13.

## יהודי טיסבזדד
יהודים התיישבו בטיסבזדד במחצית השנייה של המאה ה-18. רובם עסקו במסחר ובחקלאות והקהילה השתייכה לזרם האורתודוקסי ומשנת 1867 הייתה תחת קהילת מאנדוק. בית הכנסת בכפר הוקם בשנת 1900.

לאחר פרוץ מלחמת העולם השנייה החלו להופיע בטיסבזדד גילויי אנטישמיות, יהודים הוכו בידי כנופיות פורעים ובתיהם נשדדו. משפחה יהודית שלא הייתה לה אזרחות הונגרית גורשה בשנת 1941 לקאמנץ-פודולסק באוקראינה, שם נרצחו כ-20,000 יהודים מגורשי הונגריה בידי חיילים גרמנים וחיילי הז'אנדרמריה ההונגרית.

באפריל 1944, זמן קצר לאחר כניסת הצבא הגרמני להונגריה, הועברו יהודי טיסבזדד לגטו קישווארדה בו רוכזו כ-7,000 יהודי הסביבה. כעבור שבועות מספר שולחו כולם למחנה ההשמדה אושוויץ.

אחרי המלחמה חזרו לטיסבזדד כמה יהודים ששרדו, רובם צעירים. הם מצאו את בניין בית הכנסת הרוס, ועזבו את המקום תוך זמן קצר.

## לקריאה נוספת
* טיסבזדד בפנקס הקהילות הונגריה. עמוד 317

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לוקהיד CL-1201

**לוקהיד CL-1201** הייתה תוכנית ראשונית של לוקהיד בסוף שנות השישים למטוס נשיאה והובלה עצום ממדים עם הנעה גרעינית, שיתפקד כנושא מטוסים.

## סקירה כללית
פרויקט התכנון CL-1201 למטוס המונע בגרעין בגודל עצום, עם מוטת כנפיים של 341 מטרים. לו היה נבנה, היה לו את טווח הגדול יותר גם מכל מטוס מודרני של ימינו.

הכנף תוכננה בצורת סהר, בדומה למפציץ הבריטי V-Bomber של האדלי פייג' ויקטור, אך בניגוד לעיצוב הבריטי הוא היה חסר זנב.

ההנעה תוכננה להשתמש בחום שייווצר על ידי כור גרעיני ויועבר לארבעה מנועי סילון שם הוא יחמם את האוויר העובר כדי לספק דחף. כלי השיט יוכל להישאר באוויר לפרקי זמן ארוכים. בגובה נמוך המטוסים היו שורפים דלק תעופה קונבנציונלי. על מנת להמריא, היו נדרשים 182 מנועי הרמה אנכיים נוספים.

## מאפיינים
מפרטי העיצוב של CL-1201-1 היו:
* מוטת כנף: 341 מטר
* משקל ברוטו: 5375 טון
* משך טיסה: 41 ימים
* תפוקת הכור הגרעיני: 1830 מגה-ואט
* צוות: 845 איש
* קיבולת מטוסי קרב (גרסה AAC): 22
* מנועי הרמה: 182

## קישורים חיצוניים
* נושאת המטוסים המעופת של לוקהיד CL-1201 לפי זנבות לאורך הזמן בארכיון האינטרנט

## הערות שוליים

קטגוריה:נושאות מטוסים
קטגוריה:ארצות הברית: המצאות
קטגוריה:לוקהיד מרטין
CL-1201
קטגוריה:מטוסי תובלה אמריקאיים
קטגוריה:טכנולוגיה גרעינית
הנינג פון הולצנדורף

**הנינג רודולף אדולף קרל פון הולצנדורף** (בגרמנית: **Henning Rudolf Adolf Karl von Holtzendorff**; 9 בינואר 1853 - 7 ביוני 1919) היה אדמירל גרמני במהלך מלחמת העולם הראשונה, שהתפרסם בזכות תזכירו בדצמבר 1916 על לוחמת צוללות בלתי מוגבלת נגד בריטניה. הוא קיבל את עיטורי מסדר העיט השחור והפור לה מריט עם עלי אלון והיה אחד מתוך שישה גרוס-אדמירלים של הצי הגרמני הקיסרי.

## ביוגרפיה
הולצנדורף נולד למשפחה אצילה בברלין ב-9 בינואר 1853. הוא הצטרף לחיל הים בשנת 1869, שירת במלחמת צרפת–פרוסיה ולאחר מכן כקצין מטה בשייטת מערב אפריקה. הועלה לדרגת קפיטן צור זי בשנת 1897; הוא נכח במהלך מרד הבוקסרים כמפקד סיירת בשייטת מזרח אסיה. הוא שימש כרמטכ"ל בבסיס הצי בים הבלטי והיה מנהל המספנה הקיסרית בדנציג, לפני שהועלה לדרגת ויצה-אדמירל בשנת 1904. שנתיים לאחר מכן מונה למפקד שייטת אוניות המערכה I. בשנת 1909 פיקד על צי הים הפתוח, ובשנת 1910 הועלה לדרגת אדמירל. בשנת 1913 נאלץ לפרוש בשל התנגדותו להתרחבות מהירה של הצי הגרמני בתחרות עם הצי המלכותי הבריטי. באותה שנה הפך לחבר בבית הלורדים הפרוסי .

בשנת 1915, לאחר פרוץ מלחמת העולם הראשונה, הוא מונה לראש מטה האדמירליות הקיסרית. במהלך פרישתו הפך הולצנדורף לתומך חזק בלוחמת צוללות בלתי מוגבלת. הוא פרסם תזכיר בדצמבר 1916 שהוצג בפני הקייזר וילהלם השני ואושר בכנס פלס בינואר 1917. האמונה שמלחמת צוללות בלתי מוגבלת תרעיב את בריטניה ותביא למותה, ניתנה בהצהרה כי בריטניה תיאלץ לתבוע שלום תוך שישה חודשים. הוא גם ציין כי ניתן לקחת את הסיכון להתערבות אמריקאית ולהתעלם ממנה. מדיניותו הצליחה להפריע הן לצי המלכותי והן לצי הסוחר עם הפסדי משלוח של מעל 6 מיליון טון בשנת 1917. הצוללות שלו הפכו פחות מוצלחות עם הפעלת שיטת השיירות, ארצות הברית הצטרפה למלחמה ובריטניה לא נאלצה להיכנע. הוא לא האמין שארצות הברית תוכל להצטרף למלחמה, וחשב שצוללותיו ימנעו את פריסת הכוחות האפקטיבית שלהן לאירופה.

הולצנדורף הועלה לדרגת גרוס-אדמירל ב-31 ביולי 1918; המינוי השישי והאחרון לדרגה זו בצי הקיסרי. הוא פרש שוב לאחר מריבות על מטרות מלחמה עם *Oberste Heeresleitung* (פיקוד הצבא העליון) באוגוסט 1918 והוחלף על ידי אדמירל ריינהרד שר.

הולצנדורף התחתן עם מרגרטה ציטלמן ואימץ את שתי בנותיה של גיסתו האלמנה. אדמירל הולצנדורף מת במחוז אוקרמארק ב-7 ביוני 1919.

## עיטורים

* מסדר העיט השחור עם צווארון (פרוסיה, 19 בספטמבר 1912)
* הצלב הגדול של מסדר העיט האדום עם עלי אלון וחרבות על טבעות (פרוסיה)
* מסדר הכתר, דרגה ראשונה (פרוסיה)
* פור לה מריט (22 במרץ 1917) עם עלי עץ אלון (1 בפברואר 1918)
* מפקד מסדר בית הוהנצולרן עם כוכב וחרבות
* צלב הברזל, דרגה ראשונה ושנייה
* אות שירות (פרוסיה)
* מפקד במסדר אריה צרינגר מדרגה שנייה (באדן)
* עיטור השירות הצבאי, דרגה ראשונה עם חרבות (בוואריה)
* צלב הנזה של ברמן והמבורג
* הצלב הגדול של מסדר גריפון (מקלנבורג)
* צלב הכבוד הגדול של מסדר פטר פרידריך לודוויג (אולדנבורג)
* צלב פרידריך אוגוסט, דרגה ראשונה (אולדנבורג)
* הצלב הגדול של מסדר הבז הלבן (ויימאר)
* הצלב הגדול של מסדר הכתר (וירטמברג)
* הצלב הגדול במסדר לאופולד (אוסטריה)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:היסטוריה של הצי הגרמני
קטגוריה:אצולה גרמנית
קטגוריה:חברי הבית העליון של הלנדטאג של פרוסיה
קטגוריה:גרמנים שנולדו ב-1853
קטגוריה:גרמנים שנפטרו ב-1919
איגוד הג'ודו בישראל

**איגוד ה[[ג'ודו בישראל]]** הוא עמותה המהווה הגוף היציג מול מוסדות בישראל ובעולם בתחום הג'ודו.
## היסטוריה
העמותה נוסדה ב-1965 בתור **ההתאחדות הישראלית לג'ודו**. ההתאחדות החדשה באותה עת הצטרפה לאיגוד הג'ודו האירופי.

תקציב העמותה בשנת 2019 עמד על כ-23 מיליון ש"ח (מתוכם כ-20 מיליון ש"ח מהמדינה) ועבדו בו כ-163 איש. משרדי העמותה ממוקמים בסמוך למרכז הספורט הלאומי תל אביב. בהנהלת העמותה עומד דירקטוריון נבחר המונה 11 מתנדבים, הנבחרים על ידי האגודות החברות באיגוד.

האיגוד כיום מייצג את ישראל אל מול איגוד הג'ודו האירופי ואיגוד הג'ודו העולמי.

בשנים האחרונות התפתחו עימותים ומתיחויות בין האיגוד לוועד האולימפי בישראל בנוגע לחלוקת תקציבים, מתיחות שהתגברה סביב אולימפיאדת טוקיו (2020).

בשנת 2021 הוחלט כי איגוד הג'ודו בישראל ינהל את אליפות העולם בג'ודו, שתיערך לראשונה בישראל, בשנת 2024 או 2025.

## קישורים חיצוניים
* 

* 

## הערות שוליים

ג'ודו
קטגוריה:ישראל: ג'ודו
דוכסות זקס-פורשטאג

ממוזער|טירת פורשטאג. 1630 לערך.
דוכסות **זקס-פורשטאג** (בגרמנית: **Sax-Forstegg**) היה שמה של נחלה בעמק הריין האלפיני, וכללה את העיירות זנוואלד ואלטשטאטן. כיום שטחה של הנחלה הוא חלק מהקנטון סנט גאלן שבשווייץ.

## היסטוריה
הנחלה נקראת על שם המשפחה הברונית זקס וטירתם פורשטאג. שטח הנחלה נוצר עם חלוקת שטחיהן של הנחלות הישנות הוהנזקס ופרישנברג בסוף המאה ה-14. בשנת 1458 אדוני זקס-פורשטאג כרתו ברית עם הקונפדרציה השווייצרית. בנוסף, הם היו גם אזרחי סנט גאלן משנת 1463, ואזרחי ציריך משנת 1486.

כהוקרה על חברותו, הברון אולריך השביעי פון זקס קיבל את הכפרים פרישנברג ולינץ במתנה על ידי הקונפדרציה בשנת 1490. הוא היה מפקד צבאי מצליח בצבא הקונפדרציה במלחמת שוואביה בשנת 1499. הרפורמציה השווייצרית הוצגה בסאקס-פורשטאג בשנת 1553. השטח נרכש על ידי ציריך בשנת 1615. סאקס-פורשטאג נותרה שלוחה של ציריך עד להתמוטטות הקונפדרציה השווייצרית הישנה בשנת 1798. מאוחר יותר באותה השנה, שטחה צורף לקנטון לינת אשר מאוחר יותר הפך לחלק מקנטון סנט גאלן בשנת 1803. משנת 1831 שטח הדוכסות נמצא בתוך מחוז ורדנברג.

## לקריאה נוספת
* וולפגנג גלדי: "זקס-פורשטאג". בגרמנית, צרפתית ואיטלקית באתר של המילון ההיסטורי של שווייץ, (2011).

## ביאורים

קטגוריה:סנט גאלן (קנטון)
חוסה איטורבי

**חוסה איטורבי** (בספרדית: **José Iturbi**; 28 בנובמבר 1895 – 28 ביוני 1980) היה פסנתרן ומנצח ספרדי - אמריקאי. בשנות ה-40 הופיע במספר סרטים מוזיקליים בהוליווד בתפקיד עצמו כשחקן, מנצח ופסנתרן.

## קורות חיים
חוסה איטורבי נולד ב וכבר בהיותו ילד החל לנגן בפסנתר והתגלה כילד פלא. הוא סיים את לימודיו בקונסרבטוריון של ולנסיה בגיל 14 ועבר לקונסרבטוריון של ברצלונה ומשם לקונסרבטואר של פריז, שם למד אצל המלחין והפסנתרן ויקטור סטראוב  וגם אצל הצ'מבליסטית הידועה ונדה לנדובסקה.

לאחר סיום לימדיו הוא נתן שיעורי פסנתר והתאהב באחת מתלמידותיו, מריה. הם נישאו ונולדה להם בת. מריה מתה ב-1928 וחוסה המדוכא החליט לעבור לארצות הברית. הופעת הבכורה שלו הייתה בניו יורק ב-1929.

גם אחותו אמפרו איטורבי  הייתה פסנתרנית מפורסמת והם שיתפו פעולה והופיעו בקונצרטים, בהקלטות ובמספר סרטים.

בשנים 1936–1944 היה המנהל המוזיקלי של התזמורת הפילהרמונית של רוצ'סטר, כן ניהל את התזמורת הסימפונית של ולנסיה. הוא התפרסם בעולם ובארצות הברית והופיע במספר סרטים מוזיקליים בתפקיד עצמו כשחקן, מנצח ופסנתרן.

בסרט שיר שייזכר על חייו של פרדריק שופן, הוא מנגן בפסנתר בפסקול המוזיקלי של הסרט.

בסרטים הוא מופיע בתפקיד עצמו ביחד עם אחותו בליווית תזמורת גדולה ולעיתים גם מקהלה.

בסרט הרימו עוגן הוא מנגן עיבוד לרפסודיה ההונגרית מס' 2 פרנץ ליסט ביחד עם עוד 20 פסנתרנים צעירים.

בסרט שלוש בנות נועזות הוא מבצע כפסנתרן ומנצח את הרפסודיה הרומנית של אנסקו עם נגן מפוחית הפה לארי אדלר.

בינואר 1958 ביקר איטורבי בישראל לסדרת קונצרטים עם התזמורת הפילהרמונית הישראלית כפסנתרן ומנצח. הוא נתן גם שני רסיטלים בבית פיליפ מוריי באילת

איטורבי המשיך להופיע בקונצרטים עד שנתו האחרונה.

## פילמוגרפיה חלקית
* Thousands Cheer" – (1943)
* "מוזיקה למיליונים" – (1944)
* "שתי נערות ומלח" – (1944)
* "הרימו עוגן" – (1945)
* "שיר שייזכר" – (1945), מנגן את הפסקול של הסרט
* "חופשה במקסיקו" – (1946)
* "שלוש בנות נועזות" – (1948)
* "נשיקת חצות" – (1949)

## הנצחה
* ב נערכת מאז 1981 תחרות פסנתר בינלאומית על שם חוסה איטורבי .
* באוניברסיטת קליפורניה בלוס אנג'לס נערכת מאז 2007, תחרות בינלאומית לפסנתרנים וזמרים על שם חוסה איטורבי 
* היכל התזמורת הפילהרמונית של ולנסיה קרוי על שמו של חוסה איטורבי.
* לאיטורבי יש כוכב בשדרת הכוכבים של הוליווד על תרומתו במוזיקה.

## קישורים חיצוניים

* 

* 
* חוסה איטורבי מנגן ומנצח על סיום הקונצ'רטו לפסנתר מס' 1 של צ'ייקובסקי ב"נשיקת חצות", באתר יוטיוב
* חוסה איטורבי מנגן עם 20 פסנתרנים צעירים את הרפסודיה ההונגרית מס' 2 של פרנץ ליסט (מתוך "הרימו עוגן"), באתר יוטיוב
* חוסה ואמפרו איטורבי מנגנים את "אטיוד המרד" של שופן ב"נשיקת חצות", באתר יוטיוב
* לארי אדלר מנגן רפסודיה רומנית של אנסקו. חוסה איטובי מנצח ומגן על פסנתר עם אחותו אמרה (מתוך "שלוש בנות נועזות"), באתר יוטיוב
* חוסה איטורבי מנצח על תזמורת חיל הים האמריקאי בהמנון חיל הים (מתוך "הרימו עוגן"), באתר יוטיוב
* 

## הערות שוליים

קטגוריה:מהגרים מספרד לארצות הברית
קטגוריה:פסנתרנים אמריקאים
קטגוריה:מנצחים אמריקאים
קטגוריה:מנצחים ספרדים
קטגוריה:שחקני קולנוע וטלוויזיה אמריקאים
קטגוריה:מוזיקאים ספרדים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1895
קטגוריה:ספרדים שנולדו ב-1895
קטגוריה:אמריקאים שנפטרו ב-1980
קטגוריה:ספרדים שנפטרו ב-1980
יחסי אוסטריה–ירדן

[250px|ממוזער|שר החוץ האוסטרי [סבסטיאן קורץ (מימין) נפגש עם מקבילו הירדני נאסר ג'ודה בווינה, 2015]]
**יחסי אוסטריה–ירדן** הם יחסי החוץ בין אוסטריה וירדן.

## סקירה כללית
שתי המדינות כוננו יחסים דיפלומטיים בשנת 1956. ב-30 ביוני 2016 נחתם עם ירדן הסכם דו-צדדי על טכנולוגיות בריאות.

## יחסים כלכליים
בשנת 2014 הסתכם המסחר בין המדינות ב-82.91 מיליון דולר, כאשר היצוא מאוסטריה לירדן הסתכם ב-81.5 מיליון דולר וכלל בעיקר תרופות, בולי עץ, כימיקלים ומכונות, ואילו היבוא מירדן לאוסטריה הסתכם ב-1.41 מיליון דולר וכלל בעיקר פנינים, כלי זכוכית, מתכות וירקות. באותה שנה ביקרו 6,781 תיירים אוסטרים בירדן.

## נציגויות דיפלומטיות
* ירדן מחזיקה באוסטריה שגרירות בווינה.
* אוסטריה מחזיקה בירדן שגרירות בעמאן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארנבון געשי

**ארנבון געשי** (שם מדעי: *Romerolagus diazi*) הוא מין יחיד בסוגו של יונק ממשפחת הארנביים החי רק במספר הרים במקסיקו והוא אחד הארנבים הקטנים בעולם, אך גדול יותר מארנב ננסי.

אורכו של הארנב 23 עד 35 ס"מ ומשקלו 390 עד 600 גרם בקירוב. הארנב בעל פרווה צמרירית כהה והוא בעל רגליים ואוזניים קצרות ביותר, כשלעיתים מבלבלים בינו למכרסמים. הארנב יכול לחיות 7 עד 9 שנים בטבע.

ארנב זה הוא פעיל ערביים היוצא ממחילות שסמוכות לעשבים צומחים לאכול צמחייה עשבונית קרקעית שונה. עקב גודלו הקטן ורגליו הקצרות הוא פגיע לטורפים ולכן אינו מתרחק במיוחד ממאורתו. הזכר מתקשר בדומה לפיקות בשימוש בקולות צווחניים כדי לשמור על טריטוריה או למשוך נקבות וכן להתרות על סכנות.

ארנב זה נדיר מאוד ונותרו ממנו רק אוכלוסיות קטנות החיות ביערות אורנים, אלמונים ועוד לאורך מספר הרי געש כבויים לאורך דרום-מזרח מקסיקו, בקרבת ממקסיקו סיטי. הארנב נפגע מפיצול האוכלוסיות שלו עקב פעילות האדם לבניית כבישים, חקלאות או עיורים. מחקר חדש מצא קשר בין הירידה באולוסיות לשינויי אקלים גלובליים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארנביים
קטגוריה:יונקים יחידים בסוגם
קטגוריה:בעלי חיים שתוארו ב-1893
קטגוריה:מקסיקו: יונקים
תוצר גן

**תוצר גן** הוא חומר ביוכימי – RNA או חלבון – שנוצר בתהליך התבטאות גנים. לתוצרים אלה פעילות ביולוגית, כ-RNA לא מקודד או לאחר תרגום כחלבון.

## תוצרים מסוג RNA

ממוזער|מבנה תלת־ממדי של מולקולת tRNA שמרית הנושאת חומצת אמינו פנילאלנין|163x163px
ממוזער|שמאל|המבנה האטומי של תת-היחידה 50S בריבוזום. החלבונים מוצגים בכחול ושני מקטעי הרנ"א בכתום וצהוב. במרכז בירוק מצוין האתר הפעיל.|161x161px
RNA שאיננו מקודד לחלבון משועתק על ידי כלל ה-RNA פולימראז הקיימים בתא. המולקולה הליניארית שנוצרת מתקפלת ליצירת מבנה שניוני, שהוא הצורה הפעילה של RNA שאיננו מקודד.

RNA לא מקודד מחולק לקבוצות שונות על סמך תכונות ופעילות. RNA לא מקודד מעורב, לדוגמה, בבקרת התבטאות גנים (miRNA, lincRNA, lncRNA), בתהליך התרגום (tRNA) ובעיבוד RNA (snRNA, snoRNA). מפאת חשיבותו, פגיעה ב-RNA שאינו מקודד מעורבת במחלות רבות. לדוגמה, מולקולות microRNA מעורבות בסרטן, ונמצא כי לחלקן תפקיד מפתח ביצירת גידולים.

## תוצרים חלבוניים

שמאל|ממוזער|250px|חלבון לפני הקיפול ואחריו
בניגוד למולקולות RNA שאינן מקודדות לחלבון, RNA מסוג RNA שליח (mRNA) עובר תרגום לחלבון. בתהליך זה הקוד הגנטי מתורגם לשרשרת של חומצות אמינו, שנמצאת במבנה ראשוני. במצב זה החלבון אינו פעיל וכדי למלא את ייעודו עליו להתקפל, כלומר ליצור מבנה תלת-ממדי. בסיום הקיפול, החלבון נמצא במבנה המכונה מבנה נטיבי (Native state), והוא בעל מבנה שלישוני או רביעוני, מקופל במבנה תלת־ממדי המכיל בתוכו מבנים שניוניים.

בצורתם המקופלת חלבונים משמשים להרכבת התא ואברוניו, ולפעילויות רבות הנדרשות ליצור החי, והם כוללים אנזימים ונוגדנים.

## ראו גם
* גן (ביולוגיה)

## לקריאה נוספת
* ססי סטאר, ראלף טגארט, כריסטין אוורס, ליסה סטאר, **ביולוגיה - האחידות והמגוון של החיים**, פרק 9, האוניברסיטה הפתוחה, תשע"ה-2015, 

## הערות שוליים

קטגוריה:גנטיקה מולקולרית
פרסי הווידאו קליפים של MTV לשנת 2021

טקס פרסי הווידאו קליפים של MTV לשנת 2021 התקיים ב-12 בספטמבר 2021, בברקליס סנטר בברוקלין, ניו יורק. בהנחיית הזמרת האמריקאית דוג'ה קאט.

## רקע
MTV הכריזה על שיתוף הפעולה עם העמותה , במשך שבוע של פעילויות לקראת הטקס, ל"קידום מודעות ופעולה חיובית" לכבוד יום השנה ה-20 לפיגועי 11 בספטמבר שאירעו תאריך לפני תאריך הטקס.

ב-1 באוגוסט חשפה MTV את פסלון "Moon Person" המחודש במהלך טקס מיוחד במרכז החלל קנדי בנאס"א. העיצוב המחודש נעשה על ידי האמן הניו יורקי קנהייד ויילי והוזמן לכבוד 40 שנה לרשת המוזיקה. עיצוב הגביע החדש כולל גפנים ופרחים ירוקים, המייצגים "הכללה ומגוון המסומנים ברלוונטיות ההיסטורית, הסביבתית והטבעית של הצמחים". MTV הצהירו כי "הגפנים הבוטניות הזורמות במעלה מסביב לרגליים, גופה וזרועותיה של הדמות" משמשות כ"פרשנות להיסטוריה האתנית המקיפה את אמריקה", וכי "כל גפן או עלה השזורים זה בזה" מחזיקים "רלוונטיות היסטורית שונה, כגון הזרעים של עבדים אפריקאים, השזורים בשטיח האמריקאי".

## הופעות

## זכיות ומועמדויות

ג'סטין ביבר הוא האמן עם מספר המועמדויות הרב ביותר, עם שבעה, ואחריו מייגן די סטליון עם שישה. ההצבעה לכל הקטגוריות שהוכרזו החלה באותו היום ותתקיים באתר ה-VMA עד 3 בספטמבר. ההצבעה לקטגוריית האמן החדש הטוב ביותר תימשך עד לקיום הטקס. המועמדים לקטגוריות החברתיות, הלהקה הטובה ביותר ושיר הקיץ, יפורסמו במועמד מאוחר יותר.

## קישורים חיצוניים

* 

## הערות שוליים

קטגוריה:פרסי מוזיקה מ-2021
קטגוריה:2021 במוזיקה האמריקאית
קטגוריה:פרסי הווידאו קליפים של MTV
ארנב אוגנדי

**ארנב אוגנדי** (שם מדעי: *Poelagus marjorita*) הוא מין של יונק ממשפחת הארנביים שהוא המין היחיד בסוגו. ארנב זה מצוי בטבע במזרח אפריקה בשטחי סוואנה וערבות לחות. תפוצתו היא מצ'אד ודרום סודאן בצפון עד לצפון הרפובליקה הדמוקרטית של קונגו ומערב קניה והוא מדרים עד צפון אגם טנגניקה ואוכלוסייה אחת מצויה באנגולה. 

ארנב זה יכול להגיע לאורך 440 עד 500 מ"מ ולמשקל 2 עד 3 ק"ג. צבעו חום-אפרפר עם זנב צהבהב ובטן לבנה. הוא בעל אוזניים ורגליים קצרות יחסית לארנבים אפריקאים. לעיתים מבלבלים בינו לשפן סלעים מרחוק עקב מבנה גוף דומה, אך השפן איננו קרוב שלו.

הארנב הוא פעיל לילה הנח ביום במאורות או בחורי סלעים ויוצא ללחך עשבים וצמחי קרקע בשעות הלילה. הוא מחבב במיוחד את הנבטים הצומחים לאחר שהקרקע נשרפת או נשטפת. טורפיו כוללים דורסים שונים, חתוליים כמו הסרוואל ומספר מיני גחניים. 

הארנב הוא מין פוליגמי המתרבה במשך כל השנה והנקבה ממליטה לאחר 5 שבועות גור אחד או שניים במאורה מגוננת המרופדת בעשבים. 

## קישורים חיצוניים

## הערות שוליים

קטגוריה:ארנביים
קטגוריה:אוגנדה: יונקים
קטגוריה:יונקים יחידים בסוגם
קטגוריה:בעלי חיים שתוארו ב-1929
קטגוריה:יונקים בסוואנה האפריקנית
בתי קולנוע לואוס

[250px|ממוזער|שמאל|בית קולנוע לואוס היסטורי ב[ג'רזי סיטי]]
**בתי קולנוע לואוס** (באנגלית: **Loews Cineplex Entertainment**, ** Loews Incorporated**, **Loew's** או **Loews**) הייתה רשת בתי הקולנוע הגדולה ביותר בצפון אמריקה. הרשת נוסדה בשנת 1904 על ידי מרקוס לואו. בין 1924 ל-1959 הייתה חברת-האם של חברת ההפקה וההפצה MGM ויצרה את הגוף החזק ביותר בתחום ההפקה, ההפצה וההקרנה של סרטי קולנוע. ב-2005 מוזגה אל רשת AMC Theatres. עד 2017 נשאו בתי הקולנוע של הרשת את המותג Loews, אך אז מותגו מחדש לתוך המותגים AMC, AMC Classic and AMC Dine-In.

## היסטוריה
ב-1904 החל מרקוס לואו לפתח רשת של מתקני ניקלודאון בסינסינטי, אוהיו להקרנת סרטים קצרים. בהמשך הסב אולמות וודוויל להקרנת ראינוע ויצר רשת של אולמות קולנוע ייעודיים שנפרסו בערים לכל רוחב ארצות הברית, בעיקר בהחוף המזרחי והמערב התיכון.

בשנת 1924, מתוך רצון לשלוט על כל שרשרת הייצור של הפקה, הפצה והקרנה של סרטי קולנוע, רכש לואו שלושה אולפני קולנוע מהוליווד: סרטי **מטרו**, סרטי **גולדווין** של סמואל גולדווין ואדולף צוקור ואולפני **[[לואי ב. מאייר|מאייר]]**. כך נוצרה חברת ההפקה מטרו גולדווין מאייר (MGM), כחברה בת של לואוס. הדבר יצר שינוי מבני בתעשיית הקולנוע האמריקאית והפך אותה לאוליגופול הנשלט על ידי קבוצות ענק של חברות אולפנים שיש להם זרוע הפצה ורשת בתי קולנוע בבעלותן. ב-1948 החל הממשל הפדרלי להאבק בתופעה המנוגדת לחוקי ההגבלים העסקיים ולפי פסק דין בית המשפט העליון של ארצות הברית United States v. Paramount Pictures, (Inc., 334 U.S. 131 (1948) שנקרא גם Hollywood Antitrust Case of 1948). פורקה ב-1959 חברת ההקרנה - בתי הקולנוע לואוס - מחברת ההפקה וההפצה MGM. רשת בתי הקולנוע נרכשה על ידי חברת ההחזקות של לורנס ורוברט טיש.

בשנת 1985 נמכרה הרשת לסרטי טריסטאר, ב-1987 הפכה טריסטאר לחלק משותפות Columbia Pictures Entertainment, שנרכשה ב-1989 על ידי סרטי סוני. ב-1994 יצרה סוני יחד עם מג'יק ג'ונסון רשת בתי קולנוע שיועדו למרכזי הערים הגדולות תחת המותג Magic Johnson Theaters שפעלה בלוס אנג'לס, ניו יורק ומרילנד עד 2010.

ב-1998 מוזגה הרשת עם Cineplex Odeon Corporation מקנדה ליצירת רשת Loews Cineplex Entertainment, שהפכה לאחת מרשתות בתי הקולנוע הגדולות בעולם, עם אולמות בארצות הברית, קנדה, מקסיקו, דרום קוראה וספרד. אולם ב-2001 הכריזה הרשת על פשיטת רגל ולאחר סדרת מיזוגים ומכירת נכסים, נרכשה ב-2005 על ידי רשת AMC Theatres.

## Loew's wonder theaters
ב-1930 פתחה הרשת חמישה בתי קולנוע מפוארים וגדולים במיוחד, במבנים בעלי ערך ארכיטקטוני והיסטורי בסביבות ניו יורק תחת השם "Loew's wonder theaters" (תיאטרון הפלאות של לואו)". במנהטן ("רחוב 175"), ברוקלין ("קינגס"), ברונקס ("פרדייז"), קווינס ("ולנסיה") וג'רזי סיטי. רובם הפכו לכנסיות ומרכזי תרבות קהילתיים. רק הקולנוע בג'רזי סיטי משמש עדיין כבית קולנוע להקרנת קלאסיקות.

## קישורים חיצוניים

* 

* פריסה עדכנית של בתי הקולנוע של הרשת, כולל אפשרות לראות קולנועי עבר
* רוני רגב, הביזנס של הוליווד, הפודקאסט של היסטוריה גדולה, בקטנה פרק 169

## הערות שוליים

קטגוריה:קולנוע בארצות הברית
קטגוריה:בתי קולנוע
קטגוריה:חברות אמריקאיות שנסגרו
קטגוריה:חברות אמריקאיות להפקת סרטים
ים אפולו (אונייה)

**ים אפולו** (באנגלית: **MV Apollo Sea**) הייתה אוניית צובר בבעלות סינית, ששקעה בסמוך לקייפטאון ביוני 1994. דליפת נפט מהאונייה הטובעת גרמה לאסון סביבתי גדול שהוביל למותם של אלפי עופות ימיים, כולל פינגווינים אפריקאים, מין הנמצא בסכנת הכחדה. כל 36 אנשי הצוות של הספינה מתו בטביעה, שככל הנראה התרחשה במהירות גדולה עד כדי כך שלא הספיקו לשדר אותות מצוקה. האינדיקציה הראשונה לכך שהספינה שקעה הייתה הופעת הפינגווינים המכוסים בשמן. בתחילה חשבו שמקור הזיהום הוא דליפה ממכלית הנפט הספרדית "Castillo de Bellver" ששקעה באזור בשנת 1983. בהמשך הבינו שהמקור הוא המכלית "ים אפולו".
על סיפון האונייה היו כ-2,400 טון (2,700 מטר מעוקב) של נפט כשיצאה מהנמל ארבע שעות לפני ששקעה. מאוחר יותר נחשף כי אות מצוקה אוטומטי נשלח ישירות לבעלים באמצעות לוויין מהמיקום המשוער של דליפת הנפט, ובסופו של דבר החברה הודתה באובדן האונייה וקיבלה על עצמה את האחריות לדליפה.

## השפעה סביבתית
רוחות עזות שנשבו באזור פגעו בניסיונות להגן על חופי קייפטאון מפני כתם הנפט המתרחב, וחופי העיר התמלאו בנפט. הנפט השפיע גם על שטחי הרבייה של הפינגווין האפריקאי שנמצא בסכנת הכחדה באי דאסן. נעשו ניסיונות לפנות פינגווינים ליבשת, אך הפעילות הואטה מאוד בשל מזג האוויר הסוער. 10,000 פינגווינים נאספו ונוקו. מתוכם, כמחצית מהם שרדו.

שש שנים לאחר מכן נפגע האזור שוב בצורה דומה בשל דליפת נפט שאירעה מהמכלית "Treasure" .

## הערות שוליים

קטגוריה:דליפות נפט
קטגוריה:אסונות ב-1994
קטגוריה:אוניות שטבעו באוקיינוס האטלנטי
אסף כוחן

**אסף כוחן** (נולד ב-25 ביוני 1971) הוא יזם הייטק ישראלי, קצין צה"ל במילואים בדרגת תת-אלוף, מפקד יחידה 8200 בשנים 2017–2021. לפני כן מילא שורה של תפקידי פיקוד במערך המבצעים המיוחדים של צה"ל ובקהילת המודיעין הישראלית.

## ביוגרפיה
אסף כוחן נולד בשנת 1971 וגדל בקיבוץ צרעה. הוא התגייס לצה"ל בנובמבר 1990 והתנדב לסיירת מטכ"ל שם עבר מסלול הכשרה כלוחם ויצא לקורס קצינים. בסיום הקורס מונה למפקד צוות בסיירת ולאחר מכן למפקד פלגת לוחמים. המשיך את שירותו במערך המבצעים המיוחדים בתפקידים בהם פיקד על מגוון מסגרות מבצעיות והוביל מבצעים מיוחדים. בעבור אחד מהמבצעים עליו פיקד הוענק לו צל"ש. הוא הושאל פעמיים מצה"ל לתפקידים במשרד ראש הממשלה.

בשנת 2011 מונה לסגן מפקד יחידה 8200, ובאפריל 2017 מונה למפקד יחידה 8200.

בתקופתו של כוחן כמפקד, היחידה התמקדה במספר תחומים. הראשון - המשך מיצוב היחידה כמובילת סייבר עולמית בדגש על פיתוח יכולות בממדי הפעולה השונים. השני היה קידום החיבור לדרג המבצעי הפרוס בשטח ולזרועות, כולל הקמת צוותים מקצועיים של 8200 בתוך אוגדות צה"ל. הדגש השלישי של היחידה בתקופת כהונתו התמקד בהקמת 'מפעל המידע והידע' של אמ"ן בהובלה של 8200, שמטרתו לתכלל את המידע של אמ"ן ולהפיק ממנו ידע ותובנות באמצעים טכנולוגיים.

במהלך כהונתו פרצה מגפת הקורונה, שבמהלכה סייעה היחידה בפיתוח פתרונות לצרכים שונים שעלו. בנוסף התרחשה פרשת מעצרו ומותו של קא"ב תומר אייגס.

בתקופת פיקודו על 8200 הוענק ליחידה אות הערכה מיוחד מהרמטכ"ל אביב כוכבי.

במרץ 2021 סיים את תפקידו ופרש מצה"ל.

באוגוסט 2021 כוחן ומספר יזמים מנוסים הקימו את חברת סנטרה, שעוסקת בהגנה על מידע בסביבת ענן ציבורי תוך שילוב מומחיות בתחומי הסייבר, האנליטיקה והבינה המלאכותית, והוא משמש כנשיא החברה. בנוסף הוא משמש דירקטור בלאומי פרטנרס ובהראל השקעות.

## חיים אישיים
כוחן בעל תואר ראשון במשפטים מהמרכז הבינתחומי הרצליה, ובעל תואר שני במנהל ציבורי מאוניברסיטת הרווארד. הוא נשוי, ואב לארבעה.

## קישורים חיצוניים

* 
* 
* 

## הערות שוליים

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:לוחמי סיירת מטכ"ל
קטגוריה:מנכ"לים יוצאי שירות קבע בצה"ל
קטגוריה:קציני צה"ל בוגרי תוכנית קרן וקסנר בישראל
קטגוריה:ישראלים שנולדו ב-1971
אמה אפלטון

**אמה ג'יל אפלטון** (באנגלית **Emma Jill Appleton**; נולדה ב-11 בדצמבר 1991) היא שחקנית ודוגמנית אנגלייה.

## ביוגרפיה
אמה ג'יל אפלטון נולדה וגדלה בוויטני, אוקספורדשייר, אנגליה ולמדה בבית הספר היסודי ווסט וויטני ולאחר מכן בבית הספר ווד גרין.

## קריירה
אפלטון החלה בקריירת דוגמנות כנערה, בשנת 2017 החלה לעסוק באופן מקצועי במשחק, כאשר שיחקה לראשונה בסדרת הטלוויזיה "הקליק", בתפקיד פיי ברוקסטון במשך 6 פרקים. לאחר מכן שיחקה בתפקיד ראשי בשישה פרקים של מותחן הריגול של ערוץ 4, "בוגדים" בשנת 2019. באותה שנה היא שיחקה בתפקיד הנסיכה רנפרי, לצד הנרי קאביל בסדרת הדרמה של נטפליקס "המכשף".

אפלטון לוהקה לתפקיד ראשי כתומסינה בסרט המדע הבדיוני הקרוב "L.O.L.A", שבו שתי אחיות מנסות לשנות את גורלן באמצעות מכונה שיכולה להשיג מידע מהעתיד. בשנת 2021 פורסם כי תגלם את דמותה של ננסי ספונגן בת זוגו של סיד וישס (לואי פרטרידג'), סולן להקת סקס פיסטולס, במיני סדרה העתידית פיסטול.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמניות אנגליות
קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:אנגליות שנולדו ב-1991
קטגוריה:אנגלים שנולדו ב-1991
טראונקירכן

**טראונקירכן** (בבווארית: **Traunkirchen**) היא עיירה במחוז גמונדן שבמדינת אוסטריה עילית באוסטריה.

## תיירות
אגם טראונזה וההרים אשר מסביב לעיירה מספקים שלל הזדמנויות לפעילויות חוץ כמו טיולים, שיט, צלילה, סקי, שחייה וגלישה. כמו כן, העיירה ידועה בשם **Fischerkanzel** (דוכן הדייגים). בעיירה ממוקמת כנסיית הקהילה, שנחצבה בשנת 1753.
ממוזער|left|הכנסייה המקומית

## אוכלוסייה

## גלריית תמונות

Aŭstrio-Supra-Aŭstrio-Traunkirchen.jpg|מבט עילי אל העיירה והמזח


## קישורים חיצוניים

* 

קטגוריה:אוסטריה עילית: יישובים
הומו נשר רמלה

ממוזער|מאובני האדם שנמצאו בנשר רמלה
**הומו נשר רמלה** הוא אחד המאובנים האנושיים שנמצאו במהלך חפירות ארכאולוגיות בנשר רמלה בישראל. חוקרי האתר פירשו את השרידים כשייכים לאוכלוסייה נכחדת של אדם שהתקיימה לערך עד זמן קיומו של אתר נשר רמלה, כ-120,000 שנים לפני זמננו. המאובנים נמצאו ביחד עם כלי צור מסותתים ועצמות בעלי חיים שניצודו.

## סקירה

אתר נשר רמלה התגלה בעקבות עבודות חציבה במפעל נשר רמלה. האתר נחפר בין השנים 2010–2011 והתגלו שם פריטים ארכאולוגיים רבים מהתקופה הפלאוליתית התיכונה.
בשנת 2021 פרסם צוות החוקרים בכתב העת Science את מאובני האדם שנמצאו בחפירות: פיסת גולגולת ולסת תחתונה כמעט שלמה. המאובנים נמצאו בשכבה התחתונה ביותר באתר, שכבה VI, המתוארכת לכ-140―120 אלפי שנים לפני זמננו. כשנמצאה הלסת, נקבע על ידי החוקרים בראשות פרופסור ישראל הרשקוביץ מאוניברסיטת תל אביב כי האדם אינו הומו ספיינס משום עובייה של פיסת הגולגולת וחסרונו של סנטר בולט בלסת התחתונה וכי מדובר בטיפוס חדש שכונה הומו נשר רמלה.

## תגובות
במאמר תגובה ב-Science שפרסמו אסף מרום מהטכניון ויואל רק מאוניברסיטת תל אביב, נטען כי הלסת מתאימה לחלוטין במאפייניה לניאנדרטל, ויש לסווג כך את השרידים, שאינם טיפוס חדש למדע של אדם. בתגובה שפרסם צוות חוקרי המאובן, בראשות הילה מאי, הם טוענים כי השחזורים של מרום ורק אינם מדויקים וממילא נופלים גם הם מחוץ לטווח השונות של הניאנדרטלים. בנוסף הצביעו מאי ושותפיה שניתוחם של מרום ורק כלל לא החשיב את צורתה המיוחדת וה"ארכאית" של פיסת הגולגולת, שאינה מתאימה לאדם הניאנדרטלי, ואת הגיוון הרב באוכלוסיית האדם בתקופה הפלאוליתית התיכונה שאינו ניתן לחלוקה דיכוטומית - מודרניים מול ניאנדרטלים ותו לא.

## חפצים
יותר מ-6,000 כלי אבן התגלו באתר. במהלך החפירה נמצאו עדויות לכלים שנעשו בטכניקת לוולואה. אוכלוסיית הומו נשר רמלה שלטה בטכנולוגיות ייצור כלי אבן שהיו ידועים בעבר בקרב הניאנדרטלים וההומו ספיינס. הצוות הארכאולוגי בראשותו של יוסי זיידנר פירש את הנוכחות של תעשיית כלים זו כעדות לאינטראקציות תרבותיות בין אוכלוסיות הומו נשר רמלה לאוכלוסיות הומו ספיינס.

## קישורים חיצוניים

* ד"ר יונת אשחר, תגלית ישראלית: אדם קדמון חדש למדע, מכון דוידסון, 24 ביוני 2021
* 
* 

## הערות שוליים

קטגוריה:מינים שנכחדו: אדם
קטגוריה:מאובני טקסונים שתוארו ב-2021
ג'וזף גנדה

**ג'וזף גנדה** (נולד ב-10 במרץ 1997) הוא כדורגלן ישראלי ממוצא קונגולזי המשחק בעמדת הקשר.

## חיים אישיים
גנדה נולד בישראל, לזוג מהגרים מקונגו. הוריו התגרשו בגיל צעיר, אביו עזב את ישראל, והוא גדל לבד עם אמו ואת כל ילדותו העביר בשכונות הקשות של דרום תל אביב.

## קריירת מועדונים
### מכבי נתניה
גנדה גדל במחלקת הנוער של מכבי נתניה מליגת העל. ב-16 במאי 2015 ערך גנדה את הופעתו היחידה בקבוצה הבוגרת של המועדון, בתיקו 0-0 נגד הפועל חיפה במסגרת עונת 2014/2015.

### עירוני קריית שמונה
בתום עונת  חתם גנדה בעירוני קריית שמונה, גם היא מליגת העל. הוא ערך מספר הופעות עבור המועדון בגביע המדינה ובגביע הטוטו, וב-20 באוגוסט 2016 ערך את הופעת הבכורה שלו בליגה במדי המועדון, בניצחון 0–1 על מועדון ספורט אשדוד במסגרת עונת 2016/2017. בסך הכל ערך גנדה שלוש הופעות ליגה במדי המועדון.

### הפועל תל אביב
בחודש ינואר 2017 חתם גנדה בהפועל תל אביב מליגת העל. ב-25 בפברואר 2017 הוא ערך את הופעת הבכורה שלו במועדון, בתיקו 0-0 נגד הפועל רעננה במסגרת הליגה. ב-24 באפריל הוא הבקיע את שער הבכורה שלו בקריירה, בניצחון 0–2 על הפועל כפר סבא, גם הוא במסגרת הליגה. בתום עונת 2016/2017, בה ערך גנדה שמונה הופעות ליגה במדי המועדון והבקיע שער אחד, ירדה הפועל תל אביב לליגה הלאומית. בעונת 2017/2018, בה שיחקה הפועל תל אביב בליגה הלאומית, ערך גנדה 11 הופעות ליגה והבקיע ארבעה שערים, ובסיומה חזרה הפועל תל אביב לליגת העל. בעונת 2018/2019 ערך גנדה 23 הופעות ליגה, בהן הבקיע שלושה שערים.

### אאוגסבורג
לקראת עונת  עבר גנדה לאאוגסבורג מהבונדסליגה. הוא לא זכה לדקות משחק בקבוצה הראשונה של המועדון, וערך 12 הופעות ליגה, בהן הבקיע שלושה שערים, באאוגסבורג II, קבוצת המילואים של המועדון.

### אדמירה ואקר מדלינג
לקראת עונת  חתם גנדה באדמירה ואקר מדלינג מהבונדסליגה האוסטרית. ב-24 באוקטובר 2020 הוא ערך את הופעת הבכורה שלו בליגה במדי המועדון, בהפסד 2–4 לריינדורף אלטאך במסגרת המחזור החמישי. בעונתו הראשונה במועדון ערך גנדה 12 הופעות ליגה, מבלי להבקיע שערים.

### ס.ו. זנדהאוזן
ב-4 ביולי 2022 חתם בס.ו. זנדהאוזן.

### מ.ס. אשדוד
ב-4 בדצמבר 2023 חתם במ.ס. אשדוד עד לסיום העונה. יום לאחר מכן ערך את הופעתו הבכורה בניצחון 2-1 על הפועל תל אביב. במדי הקבוצה שותף בשמונה משחקי ליגה בחודשיים.
### בני סכנין
ב-5 בפברואר 2024 בחלון ההעברות של ינואר חתם בחוזה לחצי שנה עם אופציה לשנתיים נוספות בשורותיה של בני סכנין.
## קריירת נבחרות
בשנת 2015 שיחק גנדה שני משחקים במדי נבחרת הנוער של ישראל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי נתניה
קטגוריה:כדורגלני עירוני קריית שמונה
קטגוריה:כדורגלני הפועל תל אביב
קטגוריה:כדורגלני אדמירה ואקר
קטגוריה:כדורגלני ס.ו. זנדהאוזן
קטגוריה:כדורגלני מועדון ספורט אשדוד
קטגוריה:כדורגלני בני סכנין
קטגוריה:כדורגלנים ישראלים באוסטריה
קטגוריה:כדורגלנים ישראלים בגרמניה
קטגוריה:ישראלים שנולדו ב-1997
אגם אלם

**אגם אלם** (בבווארית: **Almsee**) הוא אגם השוכן בזאלצקמרגוט אשר במדינת אוסטריה עילית באוסטריה. האגם נמצא בעמק אמטל, 11 קילומטרים דרומית לעיירה גרינאו שבאלמטל. האגם שוכן בחלק הצפוני של רכס הרי טוטס גבירגה ורוחבו כ־2.3 קילומטרים על 700 מטר.

האגם מתנקז דרך נהר האלם. מאז 1965, האזור מסביב לאגם מוכרז כשמורת טבע. קונרד לורנץ ערך תצפיות חשובות על המין אווז אפור באגם.

## קישורים חיצוניים

## הערות שוליים

קטגוריה:אוסטריה: ימות ואגמים
יבול שיא

**יבול שיא** הוא כתב עת העוסק בתחום החקלאות בישראל. הוא מופץ לחקלאים, אנשי מפתח בתעשיית החקלאות ומקבלי החלטות במשרד החקלאות. כתב העת הופץ לראשונה בשנת 2007 ומופץ עד היום, בתדירות של אחת לחודש, בעלות הפצה בלבד, בכ-15 אלף עותקים.

כתב העת עוסק בין היתר בקידום החקלאות הישראלית, ניסויים ומחקרי חקלאות, המלצות הגנת הצומח, חקלאות בת קיימא ועוד.

## מאפיינים
כתב העת סוקר את החקלאות הישראלית בתחום ענפי הצומח. מדי חודש מתפרסמים מאמרים מקצועיים שיש בהם כדי לסייע לחקלאי בשלבי הגידול. לכתב העת מספר מדורים קבועים כגון מדור בתחום המים, מדור סוגיות משפטיות ומדור פעילות נשים בחקלאות.

## ההוצאה לאור
מו"ל כתב העת היא חברת כנס מדיה, המוציאה לאור את כתבי העת האחרים העוסקים במרחב הכפרי: הזמן הירוק, קו למושב, "הרפת והחלב" המופץ בקרב העוסקים ברפתות ו"אופק ירוק" העוסק בקידום אנרגיות מתחדשות וקיימות במרחב הכפרי.

עורך כתב העת עד 2012 היה עמי רוז'נסקי, שנפטר באוגוסט 2012. אותו החליף שמעון וילנאי עד מאי 2024 (גיליון 214), סגן העורך שעבד עמו היה יצחק בר־זכאי. בין הכותבים בירחון בעבר ובהווה: ד"ר שירלי גזית, עו"ד שמואל גלנץ, עמוס דה וינטר, רו"ח אלון ראובני, דודו קוכמן, חוקרי מו"פ וחוקרי משרד החקלאות.

## תערוכת החקלאות אגרו ישראל- יבול שיא
תערוכת החקלאות של אגרו ישראל - יבול שיא, שנוסדה בשנת 2012, מתקיימת פעם בשנה במשך יומיים. בתערוכת החקלאות, מיוצגות מגוון של חברות אשר עוסקות בתשומות חקלאיות, כגון: חברות השקיה והדברה, דישון, אנרגיה מתחדשת, גינון, מיכון חקלאי, כלי רכב חקלאיים ועוד מספר נושאים שונים. במסגרת התערוכה מתקיימים גם כנסי חקלאות.

בין הדוברים בתערוכה בשנת 2019: רם בן ברק, אלון שוסטר, דני עטר, ניר מאיר ואבשלום וילן. בשנת 2020 לא התקיימה תערוכה עקב מגבלות הקורונה.

## ראו גם
* חקלאות
* החקלאות בישראל
* כתב עת

## קישורים חיצוניים
* 

* אתר תערוכות אגרו שראל - יבול שיא

## הערות שוליים

קטגוריה:עיתונות בעברית
קטגוריה:ישראל: חקלאות
קטגוריה:ישראל: כתבי עת
קטגוריה:אור יהודה